ایف-16

F-16 ہر قسم کے جنگی کام انجام دینے والا طیارہ ہے۔ اسے امریکہ کی ایک کمپنی جنرل ڈائینامکس نے بنایا ہے۔ یہ دوسرے طیاروں سے بہت ہلکا ہے اور مشن کو ان سے زیادہ بہتر طریقے سے انجام دے سکتا ہے۔ اس کی بہتر کار کردگی کی وجہ سے یہ 24 ممالک میں استعمال ہو رہا ہے۔ اسے 1976ء میں بنانا شروع کیا گیا اور اس کے بعد اس طرح کے 4426 طیارے بن چکے ہیں۔

اس کا سرکاری نام Fighting Falcon ہے۔ F-16 کو ہوائی لڑائی میں بہت اہمیت حاصل ہے۔

بناوٹ کی خصوصیات 
F-16 ایک پائلٹ کی گنجائش رکھنے والا طیارہ ہے۔ اس کے اسلحہ میں ایک عدد ایم-61 مشین گن ہے جو اس کے بائیں پر میں نصب ہے۔ اس کے علاوہ یہ اے آئی ایم-9 سائیڈونڈر میزائل اور اے آئی ایم-120 ایمریم میزائل سے بھی لیس کیا جا سکتا ہے۔ اس کے علاوہ F-16 مختلف بم، راکٹ اور ہوا سے زمین پر مار کرنے والے میزائل بھی لے جانے کی صلاحیت رکھتا ہے۔

F-16 میں پہلی بار Fly-By-Wire سسٹم اور مختلف اقسام کے بہت اعلی ریڈار بھی نصب ہیں۔

پائلٹ کی سہولیات 

اس کے پائلٹ کا کاکپٹ بہت اونچا ہوتا ہے۔ F-16 میں کنٹرول سٹک پائلٹ کے بائیں جانب ہوتی ہے۔ اس کے علاوہ پائلٹ کے سامنے ایک سکرین (HUD) لگی ہوتی ہے جو طیارے کی رفتار، اونچائی، دشمن کے طیاروں سے دوری اور طیارہ کے اسلحے کی تعداد بتاتی ہے۔

جنگ میں شمولیت 

ان طیاروں کی بہترین صلاحیت کی وجہ سے انھیں کئی بار جنگ کے دوران استعمال بھی کیا گیا ہے۔ F-16 کو سب سے زیادہ مشرق وسطی میں استعمال کیا گیا ہے۔
 1981ء میں آٹھ اسرائیلی F-16 نے عراق کا ایک ایٹمی ریی ایکٹر اوسعراق کو تباہ کیا۔
 پاک فضائیہ کے F-16 نے افغان جنگ کے دوران 10 افغانی اور کئی روسی جہاز گرائے۔
 بوسنیا کی جنگ میں بھی اقوام متحدہ کے F-16 نے 4 جہاز گرائے۔
 F-16 نے عراق کی جنگ میں کئی مشن انجام دیے اور دو F-16 نے بمباری کی جس کے نتیجے میں ال قاعدہ کے لیڈر ابو موسب ال زرقاوی بھی جاں بحق ہوا۔ عراق میں جنگ کے دوران ایک F-16 ایندھن کی کمی کی وجہ سے بھی گر کر تباہ ہو گیا۔

F-16 استعمال کرنے والے ممالک 

 امریکی ہوائی فوج:2547
 شاہی اردنی ہوائی فوج: 22
 بیلجیئن ہوائی فوج: 79
 چلیئن ہوائی فوج: 28
 پاک فضائیہ:76
 ڈینش ہوائی فوج: 78
 مصری ہوائی فوج: 220
 یونانی ہوائی فوج: 170
 انڈونیشین ہوائی فوج: 10
 اسرائیلی ہوائی فوج: 339
 اطالوی ہوائی فوج: 34
 شاہی نیدرلینڈز ہوائی فوج: 213
 شاہی نورویجین ہوائی فوج: 72
 شاہی اومانی ہوائی فوج: 12
 پولش ہوائی فوج: 48 (36 نئے خریدے ہیں)
 پرتگالی ہوائی فوج: 45
 شاہی سنگاپوری ہوائی فوج: 62
 تائیوانی ہوائی فوج: 150
 کورین ہوائی فوج: 180
 شاہی تھائیلینڈ ہوائی فوج: 61
 ترکی ہوائی فوج: 280
 متحدہ عرب عمارات ہوائی فوج: 80

1974ء میں اولین پرواز کرنے والے طیارے
ایک-انجن والا جیٹ طیارہ
لڑاکا طیارے
ہواپیمائی
ہوائیہ
Short description is different from Wikidata